Tore Vikingstad

Tore Vikingstad (født 1975) er en norsk tidligere ishockeyspiller. I sin karriere har han spilt for de norske klubbene Viking, Stjernen og Stavanger Oilers, for Hannover Scorpions og DEG Metro Stars i Deutsche Eishockey Liga i Tyskland og for Färjestads BK og Leksands IF i den svenske Elitserien.

 Klubbkarriere 
 Tidlig karriere 
Vikingstad startet sin profesjonelle karriere i Viking Hockey i Stavanger, hvor han spilte 51 kamper og scoret 18 mål og 16 assists fordelt på tre sesonger. I 1996 byttet han til Stjernen Hockey i Fredrikstad, hvor han spilte 77 kamper og scoret 49 mål og 66 assists fordelt på to sesonger.

I 1998 signerte han for Färjestads BK i den svenske Elitserien, hvor han spilte 96 kamper og scoret 17 mål og 30 assists. Han spilte også for Färjestad under det europeiske klubbmesterskapet European Hockey League i 1998-1999-sesongen. I 2000 signerte han for Leksands IF for en sesong og spilte her 41 kamper og scoret 10 mål og 15 assists. I alt spilte han 137 kamper og scoret 72 poeng i den svenske Elitserien.

Under NHL Entry Draft 1999 ble han draftet av St. Louis Blues som nummer 180 i den sjette runden.

 DEL 
I 2001 signerte han for DEG Metro Stars i Deutsche Eishockey Liga i Tyskland og ble her til 2008. I 2008 signerte han for Hannover Scorpions og spilte her i to sesonger og scoret poeng. Han ble utropt til beste spiller i 2005-06-sesongen i den tyske ligaen og var også toppscorer samme sesong med totalt 71 poeng. Denne bedriften førte også til at Vikingstad fikk Gullpucken som bevis på at han var årets beste norske ishockeyspiller i 2005-06. I sine 10 sesonger i Tyskland har han i alt spilt 461 kamper og scoret 130 mål og 286 assists (416 poeng) i den regulære sesongen samt scoret 20 mål og 26 assists på 67 sluttspillskamper.

 Retur til Norge 
I 2011 returnerte han til norsk ishockey etter 13 år i utlandet da han den 8. februar 2011 signerte en to-årskontrakt for Stavanger Oilers., men returen skulle vise seg å være kortvarig og tynget med skader. Han slet først med ryggskader, og den 3. november 2011 brakk han håndleddet etter å ha blitt taklet av en Lillehammer-spiller tidlig i 2. periode da Oilers gikk på et overraskende 6–0-tap mot Lillehammer. Han avsluttet dermed sesongen med 3 mål og 11 assist på 12 kamper.

Det så lenge mørkt ut for Vikingstad da håndleddet fortsatt var stivt fem måneder etter operasjonen i november 2011, og han fryktet at karrieren nå var over. Håp om å returnere til isen gjorde at han gjennomgikk en ny operasjon i mai 2012, og etter å kunne gjenoppta treningen i desember var det håp om å kunne returnere før jul eller i romjulen.

Vikingstad kunne endelig gjøre sin sesongdebut den 18. desember 2012 i et 2–3-tap etter straffer mot Sparta Warriors, hvor han hadde en assist på kampens første mål. Han skulle bli satt ut i store deler av sesongen og sluttspillet på grunn av smerter i ryggen, og kunne kun til tider spille mens han gikk på smertestillende tabletter.

Den 14. april 2013 var han toneangivende i den i den sjette og avgjørende NM-finalekampen mot Vålerenga. Først sørget han for sin siste målgivende pasning på Tim Kunes' overtallsmål ved 39:21, og i overtidsperioden sørget han for at Snorre Hallem kunne sette inn seiersmålet. Han vant dermed sitt første og eneste NM-gull i karrieren.

Den 15. april 2013 bekreftet Vikingstad at han legger opp som spiller grunnet ryggskaden som han hadde slitt med de siste årene:

 Landlagskarriere 
miniatyr|høyre|Vikingstad under en faceoff mot USAs David Backes under vinter-OL 2010.
Vikingstad var i mange år en av de viktigste lederskikkelsene og offensive spillere på det norske landslaget, og spilte i alt 88 offisielle landskamper for Norge (OL og VM-kamper samt OL- og VM-kvalifiseringskamper) og scoret 19 mål og 29 assists.

Han debuterte på A-landslaget i 1997 under OL-kvalifiseringen i Østerrike, hvor Norge ikke klarte å kvalifisere seg til Vinter-OL 1998. Han har deltatt i seks A-VM (1997, 1999, 2000, 2001, 2006 og 2009), fem B-VM (1998, 2002, 2003, 2004 og 2005), fem OL-kvalifiseringsturneringer (1997, 2001, 2004, 2005 og 2009) og ett OL (2010).

Vikingstad scoret det avgjørende målet da Norge slo Canada i gruppespillet i A-VM i Russland i 2000. I kampens 48. minutt scoret han det avgjørende 4-3 målet i overtallsspill fem mot fire etter en pasning fra Trond Magnussen.

I februar 2008 var han toneangivende da Norge på hjemmebane kvalifiserte seg for OL i Vancouver i Canada. På tre kamper scoret han tre mål og noterte seg for seks poeng totalt.

Vikingstad avsluttet sin landslagskarriere ved OL i Vancouver i 2010, 16 år etter at det norske landslaget sist spilte i OL. Her spilte han i den eksplosive førsterekken sammen med Patrick Thoresen og Mats Zuccarello Aasen, og noterte selv for 4 mål, inkludert ett hat-trick i gruppespillskampen mot Sveits den 20. februar 2010 scoret Vikingstad som sendte kampen i overtid og ga Norge et poeng til tross for 5-4-tap.

 Utmerkelser og meritter 
DEL
 15px|DEL-mester 2010. Tysk mester med Hannover Scorpions – 2010
 Flest poeng i DEL – 2006 (71)
 Årets spiller i DEL – 2006
 Flest assist i DEL – 2010 (50)
 DEL All-Star kamp – 2006, 2007, 2008, 2009

Norge
 15px|Vinner av NM i ishockey 2013. Norgesmester med Stavanger Oilers – 2013
 Gullpucken – 2006Internasjonalt
 Vinner av ishockey-VM (divisjon I)  – 2005
 Andreplass i ishockey-VM (divisjon I)  – 2004
 En av Norges 3 beste spillere i Ishockey-VM  – 2009

 Karrierestatistikk 
 Klubbkarriere 
     Vanlig sesong   Sluttspill   Priser Sesong Klubb Liga           1993–94 Viking Eliteserien 20000 —————  1994–95 Viking Eliteserien 23651110 —————  1995–96 Viking Eliteserien 2712112322 —————  1996–97 Stjernen Hockey Eliteserien 3223355820 30110  1997–98 Stjernen Hockey Eliteserien 4226315718 —————  1998–99 Färjestads BK Elitserien 499112018 42350  1998–99 Färjestads BK EHL 811210 —————  1999–00 Färjestads BK Elitserien 478192726 73036  2000–01 Leksands IF Elitserien 4110152524 —————  2000–01 Leksands IF Kvalserien ES ————— 933616  2001–02 DEG Metro Stars DEL 581830486 —————  2002–03 DEG Metro Stars DEL 4513183140 51010  2003–04 DEG Metro Stars DEL 509213038 41232  2004–05 DEG Metro Stars DEL 2811142516 —————  2005–06 DEG Metro Stars DEL 5223416436 14761322 9px|DEL All-Star-kamp 9px|Årets spiller i DEL 2006–07 DEG Metro Stars DEL 4114253920 40000 9px|DEL All-Star-kamp 2007–08 DEG Metro Stars DEL 416101616 1344814 9px|DEL All-Star-kamp 2008–09 Hannover Scorpions DEL 4313364944 114486 9px|DEL All-Star-kamp 2009–10 Hannover Scorpions DEL 5114506449 110882 15px|Vinner av DEL 2010. 2010–11 Hannover Scorpions DEL 529415048 53254  2011–12 Stavanger Oilers GET-ligaen 12311146 —————  2012–13 Stavanger Oilers GET-ligaen 7110112 1428106 15px|Vinner av NM i ishockey 2013. I alt i Eliteserien/GET-ligaen 1547110317478 1729116 I alt i Elitserien 13727457268 20861422 I alt i DEL 461130286416313 6720264650

 DEL All-Star-kamper 
ÅrSted    Poeng2006Krefeld0002007Mannheim0002008Dresden0002009Berlin000 I alt4000

 Landslagskarriere 
 År Landslag Turnering Plassering        1995  Norge U20 U20-VM (Gruppe B) 13.-plass 73144 1997  Norge OL-kvalifisering Ikke kvalifisert 31000 1997  Norge VM 12.-plass 70110 1998  Norge VM-kvalifisering Kvalifisert til VM 30000 1998  Norge VM (gruppe B) 21.-plass 70556 1999  Norge VM 12.-plass 61232 1999  Norge VM-kvalifisering Kvalifisert til VM 41100 2000  Norge VM 10.-plass 632510 2001  Norge OL-kvalifisering Ikke kvalifisert til OL 10000	 2001  Norge VM 15.-plass  611210 2002  Norge VM (Divisjon I) 22.-plass 51450 2003  Norge VM (Divisjon I) 20.-plass 51232 2004  Norge VM (Divisjon I) 20.-plass 52684 2005  Norge OL-kvalifisering Ikke kvalifisert til OL 657124 2005  Norge VM (Divisjon I) 17.-plass  54482  2006  Norge VM 11.-plass 615610 	 2009  Norge OL-kvalifisering Kvalifisert til OL 33360 2009  Norge VM 11.-plass 613410 2010  Norge Vinter-OL 10.-plass 44044 I alt for U20-landslaget 73144 I alt for A-landslaget 8829467564

 Referanser 

 Eksterne lenker 


  Norskfødte spillere draftet av NHL-lag

Kategori:Norske ishockeyspillere
Kategori:Ishockeyspillere for Stjernen
Kategori:Ishockeyspillere for Stavanger Oilers
Kategori:Ishockeyspillere for Färjestad BK
Kategori:Ishockeyspillere for Leksands IF
Kategori:Ishockeyspillere for Viking Hockey
Kategori:Deltakere for Norge under Vinter-OL 2010
Kategori:Ishockeyspillere under Vinter-OL 2010
Kategori:Personer fra Trondheim kommune
Kategori:Norske ishockeyspillere i SHL